b'\n_START_ARTICLE_\nNabiralka zvezd\n_START_SECTION_\nOzadje\n_START_PARAGRAPH_\nSkupina se je marca 2015 po osmih letih skupnega dela lo\xc4\x8dila od pevke Tine Marin\xc5\xa1ek. Ona je kot razlog za to navedla \xc2\xbbrazlike v pogledih na glasbo in delovanje znotraj skupine.\xc2\xab Preostali \xc4\x8dlani so za\xc4\x8deli iskati novo vokalistko in \xc5\xbee ob koncu marca razglasili, da bo njihova nova pevka takrat 20-letna Eva Beus. Bila je njihova prva izbira._NEWLINE_Novembra 2015 je iz\xc5\xa1la pesem "Greva dol" kot prvi glasbeni singl z novega albuma. Na YouTube kanalu skupine je bil objavljen tudi "making of" snemanja videospota te pesmi. Marca 2016 pa so preko Facebook strani razglasili, da bo aprila iz\xc5\xa1el album z naslovom Nabiralka zvezd, \xc5\xa1e pred tem pa, da bodo 24. marca objavili nov singl, "Do kosti". Videospot je re\xc5\xbeiral Jure Dostal. Pred izdajo singla pa so se na Facebook strani vsak dan spominjali do tedaj izdanih videospotov, za\xc4\x8denjajo\xc4\x8di z "Dobro vilo"._NEWLINE_Aprila sta pred izidom iz\xc5\xa1la \xc5\xa1e sva promocijska singla, "Na konec sveta" 1. aprila in "Nabiralka zvezd" 8. aprila. Pesmi je bilo mo\xc5\xbeno kupiti preko raznih spletnih trgovin, kot sta Google Play in iTunes trgovina._NEWLINE_Julija je iz\xc5\xa1la kot singl pesem "Prvi zadnji" z videospotom, ki prikazuje skupino v rock and roll slogu 50-ih oz. 60-ih let. Novembra je iz\xc5\xa1el \xc5\xa1e video z besedilom pesmi "Vile in pirati", ki jo je "Iztok Melan\xc5\xa1ek posvetil svoji petletni h\xc4\x8derki Izi, zagotovo pa se lahko v njej najde vsakdo, ki je \xc5\xbee za\xc4\x8dutil mo\xc4\x8d star\xc5\xa1evske brezpogojne ljubezeni [sic]".'